Liminas (Anykščių r.)
55°29′11″ š. pl. 25°17′4″ r. ilg.﻿ / ﻿55.48639°š. pl. 25.28444°r. ilg.﻿ / 55.48639; 25.28444 Liminas – ežeras Lietuvoje, Anykščių rajone, 7 km į šiaurės vakarus nuo Leliūnų miestelio, į pietus nuo Rubikių ežero. Ežero ilgis iš pietvakarių į šiaurės rytus – 0,16 km, plotis – iki 0,09 km. Altitudė 124,1 m. Pietrytinis krantas aukštas, kiti – žemi, vakarinis krantas pelkėtas. Krantai apaugę medžiais ir krūmynais. Aplink ežerą plyti pievos, auga miškeliai. Ežeras protakomis (V-1) pietryčiuose jungiasi su Mūšėjaus, o vakaruose su Dusyno ežerais. Į pietus įsikūręs Mažeikiškio kaimas.